Socialdemokraterne fastholder deres 6 mandater, kampen om dem bliver dog hård. 8 ud af 9 kandidater må realistisk set kæmpe med om pladserne. De Radikale går frem med ét mandat. Marianne Jelved må være sikker. Daniel Nyboe ser ud til at være favorit til den anden plads, men Ninni Lodahl Gjessing vil sikkert give ham kamp til stregen. De Konservative får ét mandat, den sidder Lene Espersen på. SF får igen to mandater. Umiddelbart betyder at Pernille Vigsø Bagge og Karl Bornhøft fortsætter, men måske kan nogle af de andre presse lidt på. Liberal Alliance får et mandat. Det går sandsynligvis til Thyra Frank. Dansk Folkeparti får 2 mandater. Bent Bøgsted må regnes for sikker, mens en hel flok kæmper om det sidste mandat. Hverken Ib Poulsen eller Anita Knakkergaard skal føle sig sikre på at fortsætte. Venstre fastholder også deres 5 mandater. Her har Per Bisgaard været på vippen, men er gået frem på hjemmebane. Men det er kandidaterne i Aalborg også, så der kan blive tæt løb her. Enhedslisten får en valgt og dermed kan vi allerede nu placere Stine Brix i Folketinget, da det er det eneste parti, som stiller med partiliste.
Rød blok har 11 mandater og blå blok 9 mandater. Der vender tabellen helt i Nordjylland. Sidste gang var det omvendt.